Na vier dekades vertel Suid-Afrika se eie liedjieboer nog steeds sy verhale deur musiek, met nuwe vrystellings wat op sy nuwe 40 jaar-album gaan verskyn.
Hy was seker 17 jaar oud toe die skoolsielkundige vir hom gesê het hy moet liefs ŉ musiekloopbaan vaarwel toeroep. Die sielkundige het gesê dis net “groot name” wat ŉ bestaan in die musiekbedryf kan maak – en hy, ŉ jong bogsnuiter, het gŉ kat se kans nie.